เปนมานานแล้วครับ เกิดจากอะไรหรอครับ ผมคนสูบบุหรี่แต่เบิกได้1ปีแล้วครับ อาการนี้ก็เกิดมะเร็งช่องปากไหมครับ ขอบครับ
สวัสดีค่ะ อาการปากแห้งลิ้นแห้ง คอแห้ง เกิดจากมีน้ำลายในช่องปากน้อยกว่าปกติ ซึ่งเกิดได้จากหลายสาเหตุ ได้แก่- ร่างกายขาดน้ำ- ผลข้างเคียงจากยา เช่น ยาแก้แพ้ ยาลดน้ำมูก ยาคลายกล้ามเนื้อ ยาลดความดันโลหิตบางชนิด ยาขับปัสสาวะ ยากันชัก ยารักษาโรคพาร์กินสัน ยารักษาอาการทางจิต เป็นต้น รวมถึงสารเสพติดชนิดต่างๆ- การหายใจทางปาก- โรคของต่อมน้ำลาย เช่น มีต่อมน้ำลายอักเสบเรื้อรังจากโรคภูมิแพ้ตนเองบางอย่าง เช่น Sjogren's syndrome- การมีโรคประจำตัวบางอย่าง เช่น โรคหลอดเลือดในสมอง โรคพาร์กินสัน โรคอัลไซเมอร์ โรคเบาหวาน โรคซิสติกไฟโบรซิส เป็นต้น- การฉายรังสีรักษาบริเวณศีรษะและลำคอ และยาเคมีบำบัดบางชนิด- อายุที่มากขึ้น- การสูบบุหรี่ และการดื่มแอลกอฮอล์ในเบื้องต้นแนะนำให้ดื่มน้ำมากๆ และจิบน้ำบ่อยๆ เคี้ยงหมากฝรั่งที่ไม่มีน้ำตาลเพื่อกระตุ้นการหลั่งน้ำลาย หลีกเลี่ยงการทานอาหารรสจัด โดยเฉพาะเผ็ดจัดและหวานจัด รวมถึงลดอาหารหวาน งดการดื่มเครื่องดื่มที่มีแอลกอฮอล์ ดูแลสุขภาพในช่องปากให้สะอาด โดยการบ้วนปากหรือแปรงฟันหลังอาหารทุกครั้ง ไม่ใช้น้ำยาบ้วนปากที่มีส่วนผสมแอลกฮอล์ หรือบ้วนแล้วมีอาการแสบปากมาก เป็นต้นหากได้ลองปฏิบัติตัวแล้ว แต่ยังคงมีอาการปากแห้ง คอแห้งมากอยู่ แนะนำให้ไปพบแพทย์เพื่อตรวจเพิ่มเติมค่ะ